ইতিহাসবিদ সেবাস্টিয়ার কনরাডের মতে, আদি বিশ্বায়নের কয়েকটি সূচক হল "উগ্র জাতীয়তাবাদ, বর্ণবিদ্বেষ, সামাজিক ডারউইনবাদ, এবং গণহত্যামূলক মানসিকতা" যাকে "একটি বিশ্ব অর্থনীতি প্রতিষ্ঠার" সাথে সম্পৃক্ত করা হয়। ১৮৭০ সাল থেকে শুরু করে, বৈশ্বিক বাণিজ্যের গাঁথুনি উত্তরোত্তর মজবুত হতে থাকে কেননা বিভিন্ন জাতির অর্থনীতি ক্রমশঃই অপরাপর জাতির অর্থনীতির উপর নির্ভরশীল হয়ে পড়তে থাকে, যা অতীতে কখনো দেখা যায়নি। নতুন বিশ্বের বাণিজ্য চক্রে কোন মন্দা দেখা দিলে অথবা বৃদ্ধি আসলে তার প্রভাব সমগ্র বিশ্বজুড়ে পরিলক্ষিত হতে থাকে। ইতিহাসবিদ মডেলস্কি -এর মতে আদি বিশ্বায়ন যুগের শেষভাগে "বৈশ্বিক বাণিজ্য সম্পর্কের একটি পরস্পর সম্পর্কযুক্ত ধারাবিশেষ যা সমগ্র বিশ্বে দ্রুতগতিতে ছড়িয়ে পড়তে থাকে এবং সমাজের প্রতিটি ক্ষেত্রে প্রভাব বিস্তার করে।" ১৭৫০ সালের মধ্যে ইউরোপ, আফ্রিকা, এশিয়া ও আমেরিকার মধ্যকার যোগাযোগ ব্যবস্থা একটি স্থিতিশীল ও বহুপাক্ষিক নির্ভরশীলতায় পরিণত হয়, যার প্রভাব আধুনিক বিশ্বায়নের যুগেও পরিলক্ষিত হয়। 

ক্রমান্বয়ে আধুনিক বিশ্বায়নের সূচনা
বৈশ্বিক পারস্পরিক সম্পর্কের স্থানান্তর
চুক্তি ও সমঝোতা
মার্কিন স্বাধীনতা যুদ্ধ